joelniklaus/EU_Wikipedias huggingface dataset:
Micpe Ramonas

Mitzpe Ramonas (, l) miestas Negevo dykumoje, pietų Izraelyje. Miestas yra ant šiaurinio Ramono kraterio (Makhtesh Ramon) krašto, 800 m virš jūros lygio. 
Mitzpe Ramonas buvo įkurtas 1951 m., kaip darbininkų, statančių kelią į Eilatą, stovykla. 2007 m. duomenimis mieste buvo 5500 gyventojų. Šalia Mitzpe Ramono yra daug Izraelio armijos bazių (daugiau kaip 10,000 karevių). Taip pat netoli miesto yra įsikūrusi Wise astronomijos observatorija. Pastaruoju metu Mitzpe Ramonas tampa dykumos turizmo Negeve centru.

Dėl dykumos klimato mieste būna labai karštos vasaros bei šaltos žiemos.

Izraelio miestai
Didysis binokuliarinis teleskopas

Didysis binokuliarinis teleskopas – teleskopas ant Graham kalno Arizonos valstijoje, JAV. Statyba buvo pradėta nuo 2002 m. 2003 m. buvo pastatytas pirmasis veidrodis 8,5 m skersmens. Tačiau tik 2008 m. abiejų veidrodžių sistema yra galutinai surinkta ir suderinta.

Charakteristikos 
Teleskopo abu veidrodžiai yra nutolę vienas nuo kito per 14,4 m, tačiau ši sistema veikia kaip vienas didelis atstojamasis veidrodis. Pasak projektuotojų, dirbdami 2 veidrodžiai, kartu atstos vieną 11,2 m. skersmens teleskopą, o panaudojant sudėtingą interferometrinę sistemą – prilygs vienam gigantiškam 22,8 m. teleskopui.
Teleskopas LBT yra skirtas pačių tolimiausių visatos kampelių tyrimui, nes jo suminis skvarbumas lenks ir viršys visų ligšiolinių teleskopų skvarbą.

Taip pat skaitykite 
 La Siljos observatorija
 Europos Didysis teleskopas

Šaltiniai 

Teleskopai
Šešių dienų karas

Šešių dienų karas – karas Artimuosiuose Rytuose, vykęs 1967 m. birželio 5–10 d. Jame dalyvavo Izraelis, Egiptas, Sirija ir Jordanija. Šis karas buvo trumpiausias Izraelio istorijoje. Karo metu Izraelis okupavo Sinajaus pusiasalį, Golano aukštumas, Gazos ruožą, Vakarų krantą ir Rytų Jeruzalę.

Izraelio kariuomenės pajėgos visiškai pranoko visų arabiškų šalių kariuomenių jėgas. Stipriais tankų ir aviacijos smūgiais Izraelis visiškai sutriuškino Egipto, Jordanijos ir Sirijos kariuomenes. Taip buvo sutriuškinta Egipto aviacija. Į orą nepakilo nė vienas Egipto lėktuvas. Visa Egipto aviacija buvo sunaikinta aerodrome. Viską lėmė labai geras Izraelio kariuomenės pasirengimas karui, be to Izraelį rėmė JAV.

Šaltiniai 

Azijos karai
Izraelio istorija
Dha

Dha – vienašmenis kalavijas silpnai lenkta geležte, su ašmenimis išlenktame krašte, ilga rankena ir mažyte garda. Dha konstrukcija artimas japonų katanai. Nuo šaškos skiriasi tuo, kad neturi buoželės, rankena žymiai ilgesnė.

Geležtės galo forma būna labai įvairi – smaigalys gali būti paslinktas į priekį, link nugarėlės ir kitoks, smaigalio gali visai nebūti. Geležtė dažnai su įrašais (pvz., gamintojo žyme), gali būti puošta ornamentais.

Dha efesas paprastas – garda labai maža, neturi jokių lankelių ar pintinėlių, buoželės. Efesas dažnai būna labai ilgas – gali sudaryti trečdalį viso dha ilgio. Nors rankena ilga, bet dha paprastai yra vienrankis kalavijas (bet būna ir dvirankių dha). Garda maža, panaši į katanų tsubą. Rankena gali būti tiek paprasto medžio, tiek puošni sidabro ar dramblio kaulo.

Dha būdinga Mianmarui, Tailandui ir gretimiems kraštams. Tailando kalavijai krabi irgi yra dha variantas.

Tailande šis kalavijas vadinamas darb ar daarb (ดาบ), tibetiečių – mianmariečių kalbomis jis gali būti vadinamas dao (kaip ir kiniškasis dao).

Nuorodos 
 Greaves I.A., Bowditch M.I., Winston M. I. The Swords of Continental Southeast Asia 
 Thai Darb swords with embossed parts
 John’s Dha / Darb
 Index of Swords (Nuorodų lapas į detalius dha aprašus su nuotraukomis)

Kalavijai
Tailando kultūra
Boleslovas Radavičius

Boleslovas Radavičius (1863 m. – 1929 m. Kražiuose) – Kražių bažnyčios gynėjas, herbo „Rudnica" Lietuvos bajoras.

Biografija 
Tėvai – bajorai Modestas-Telesforas ir Salomėja Dargevičiūtė Radavičiai. 1890 m. Boleslovas vedė Rozaliją Glazauskaitę ir iki Pirmojo pasaulinio karo nuomotame Bragoviškio dvare augino 5 vaikus: dukras Aleksandrą ir Antaniną, sūnus – dvynius Vladislovą ir Bronislovą, Petrą.

Nuopelnai 
Palikęs savo šeimą, turtą, rizikuodamas savo gyvybe, laisve, visuomenine padėtimi, Kražių skerdynių metu drauge su kitais katalikais, jis gynė bažnyčią nuo kazokų. Skerdynių metu netekęs vienos akies, buvo suimtas ir išplaktas.

Šaltiniai 
 Mulevičius Leonas, Strazdūnaitė Rita. Kražių skerdynės. Vilnius, 1993. p. 105.
 Radavičių dokumentų archyvas. Stasės Žukauskienės (Boleslovo Radavičiaus anūkės) raštiškas liudijimas.
 Edvardas Dirmeikis. Kražių skerdynėms-115 metų./Bičiulis. 2008-11-19 Nr. 89 (7557). p. 2.
 Edvardas Dirmeikis. Kražių skerdynėms-115 metų./Lietuvos aidas. 2008-12-06 Nr. 271 (10 661). p. 6.

Radavičiai
Stanislovas Kindziulis

Stanislovas Kindziulis (1930 m. rugpjūčio 22 d. Nemakščiuose, Raseinių apskritis – 2008 m. kovo 7 d. Kaune) – Lietuvos gydytojas, sveikatos apsaugos organizatorius, biomedicinos mokslų daktaras.

Biografija 
Gimė provizorių šeimoje, anksti neteko tėvo. 1950 m. baigė Raseinių vidurinę mokyklą ir įstojo į Kauno valstybinio universiteto Medicinos fakultetą, kuris tų pačių metų pabaigoje buvo reorganizuotas į Kauno medicinos institutą. Jį baigė 1956 m. 1961 m. Maskvoje apgynė medicinos mokslų kandidato disertaciją „Sergamumas ir darbininkų medicininis aptarnavimas „Kauno audinių“ fabrike“. 

1956–1994 m. Kauno medicinos instituto (1989–1998 m. Kauno medicinos akademija) dėstytojas, 1961–1977 m. Socialinės higienos ir sveikatos apsaugos katedros vedėjas, 1965–1969 m. Gydomojo fakulteto, reorganizavus Gydomąjį fakultetą, 1969–1990 m. Klinikinės medicinos fakulteto dekanas; nuo 1966 m. docentas.

Paskelbė daugiau kaip 80 darbų įvairiais socialinės medicinos ir aukštojo medicinos mokslo klausimais.

Bibliografija 
 Medicinos statistikos pagrindai (su J. Petrauskiene), 1974 m.
 Medicininės darbingumo ekspertizės pagrindai (su kitais), 1975 m.
 Socialinė medicina, vadovėlis (su kitais), 1986 m.

Šaltiniai 

Lietuvos gydytojai
Lietuvos pedagogai
Rīgas FK

Rygos RFK – buvęs Latvijos futbolo klubas iš Rygos.

Istorija

Tai vienas stipriausių Latvijos klubų XX a. tarpukariu. Futbolo komanda buvo suburta 1923 m.

1929 m. jis nugalėjo lietuvių LFLS Kaunas komandą net 8:1.  

Užėjus sovietams klubas iširo.

Pasiekimai 

 Šaltiniai: RSSSF duomenų bazė.

Sezonai

Latvijos varžybos 

|}

Šaltiniai

Nuorodos 
 RSSSF (Čempionai ir sezonai)
 RSSSf (Taurių laimėtojai)

Rigas FK
Rīgas Vilki

Rygos „Vilki“ – buvęs Latvijos futbolo klubas iš Rygos.

Istorija 
Klubas įkurtas 1927 m.; tuo metu vadintas „Wanderers“.

1934 m. „Wanderer“ komanda pralaimėjo LFLS Kaunas klubui 0:7. 

1938 m. pakeistas klubo pavadinimas ir jie tapo „vilkais“. Nuo 1941 m. žinomi kaip Rīgas Vilki.

1944 m. po sovietų invazijos komanda buvo išformuota.

Pasiekimai 

 Šaltiniai: RSSSF duomenų bazė.

Šaltiniai

Nuorodos 
 RSSSF (Čempionai ir sezonai)
 RSSSf (Taurių laimėtojai)

Vilki Riga
2008 m. Ispanijos Grand Prix

2008 m. Ispanijos Grand Prix – ketvirtasis 2008 m. sezono Formulės 1 Grand Prix (GP) vykęs balandžio 25-27 d. Catalunya trasoje netoli Barselonos miesto, Katalonijos regione, Ispanijoje.

Tai buvo 17-asis GP vykęs šioje trasoje.

Penktadienio treniruotės

Pirmoji dalis 
Pirmose penktadienio treniruotėse greičiausiai ratus apvažiavo Ferrari komandos nariai - pirmas Kimi Raikkonen'as (laikas 1:20.649) ir antras Felipe Massa (1:20.699). Jie gerokai pranoko visus likusius konkurentus. Trečią vietą užėmęs McLaren atstovas Lewis Hamilton'as nuo Kimi atsiliko daugiau nei puse sekundės (1:21.192). 

Treniruotės išsiskyrė F. Massos gausybe klaidų. Bahreino GP lenktynių nugalėtojas pirmojo greitojo rato metu atliko suktuką, kitame rate išslydo viename iš posūkių, o vėliau, jau pasiekęs geriausią savo rezultatą, ir vėl apsisuko.

Antroji dalis 
Antroje penktadienio treniruotėje pirmoje pozicijoje buvo Kimi Raikkonen'as (laikas 1:21.935), labai nedaug pralenkęs Renault atstovus N. Piquet (1:22.019) ir Fernando Alonso (1:22.032). 

Treniruočių viduryje dėl techninio gedimo trasoje sustojo Heikki Kovalaineno „McLaren“. Prieš tai suomis garaže praleido pirmąjį važiavimų pusvalandį laukdamas, kol mechanikai sutvarkys jo pavarų dėžę. Deja, panašu, jog to nepakako, nes vos išvažiavęs į trasą jis buvo priverstas sugrįžti atgal į garažus, o vėliau, išriedėjęs dar kartą, sustojo trasos pakraštyje.

Šeštadienio treniruotės 
„BMW-Sauber“ lenktynininkas Nick Heidfeld'as buvo greičiausias Ispanijos GP šeštadienio treniruotėse.
Geriausias vokiečio rezultatas – 1 min. 21,269 s. Jis 0,196 s pranoko „Red Bull“ pilotą Davidą Coulthardą. Trečias treniruotėse buvo Renault atstovas Fernando Alonso (1:21.599	).

Kvalifikacija 

Ispanijos GP kvalifikaciją laimėjo Ferrari lenktynininkas Kimi Räikkönen, o didžiausią siurprizą pateikė Renault pilotas Fernando Alonso, iškovojęs antrąją starto poziciją. Trečiąją vietą užėmė praėjusio sezono Ispanijos GP laimėtojas Felipe Massa.

Lenktynės

Kita 
 Ispanijos GP rėmėjai: Telefónica, Santander, Bridgestone, ING, Agip, MSC Cruises

Išnašos

Nuorodos 
Ispanijos GP: lenktynės  (www.f-1.lt)

Formulės 1 Grand Prix
Muilas

Muilas – skysta arba kieta asmens higienos ir skalbimo priemonė.

Vartojamas buityje, tekstilės pramonėje, chemijos pramonėje. Muilo galima rasti ir metalo apdirbimo staklių tepimo ir aušinimo skystyje.

Kietas muilas būna įvairių formų, spalvų. Skystas – talpinamas įvairiose pakuotėse, talpose. Abeji būna papildomi ir aromatinėmis medžiagomis.

Bendroji formulė: (RCOO)nMe.
R – angliavandenilio radikalas, turintis 12-18 anglies atomų.Me – natris, kalis, šarminių žemių arba sunkusis metalas.

Istorija 
Senovės Egipte muilo nebuvo, egiptiečiai vietoje jo kartu naudojo aliejų, žaliųjų citrinų sultis ir kvepalus. 
Manoma, kad muilą jau vartojo senovės šumerai, babiloniečiai, Senovės Romoje. Vėliau naudojo ir gamino germanai ir galai.

Pramoniniu būdu Europoje muilas pradėtas gaminti XV a. XVII a. pab. gamyba padidėjo atradus pigesnį sodos gaminimo būdą (atr. L. Le Blan, Prancūzija).

Lietuvoje 
Lietuvoje pirmosios muilo dirbtuvės įsteigtos XIX a. pradžioje. 1900 m. ypač daug buvo gaminama skystojo muilo Vilniaus ir Kauno gubernijose (apie 4 000 t). XX a. trečiajame dešimtmetyje įsteigti muilo fabrikai Kaune, Klaipėdoje ir Panevėžyje. 1937 m. pagaminta apie 2 800 tonų. 1979 m. buvo pagaminta apie 22 000 tonų muilo.

Taip pat skaitykite 
 Muilo burbulas
 Muilo medis (Sapinidus)

Šaltiniai

Nuorodos 

 Muilo istorija 

Buitinė chemija
Higienos priemonės
Bagrationų dinastija

Bagrationai (, bagrationi), arba Bagrationų dinastija (ბაგრატიონთა დინასტია) – IX–XVIII a. Gruzijos valdovų dinastija.

Istorija 
Kilusi iš armėnų Bagratidų šakos, VI–VIII a. įsigalėjusios Kartlijoje. Dinastijos pradininkas Ašotas VIII a. pabaigoje įkūrė Tao-Klardžetijos valstybę, turėjusią lemiamą įtaką vienijant Gruziją. Nuo 888 m. jos valdovai titulavosi Gruzijos karaliais.

Bagratas III sukūrė vieningą valstybę. Dovydas IV Bagrationas sumušė seldžiukus ir atkūrė nepriklausomybę. Valdant Jurgiui III ir jo dukteriai Tamarai Gruzija įsigalėjo beveik visoje Užkaukazėje, suklestėjo jos kultūra. XV a. pabaigoje Gruzijai suskilus Bagrationai valdė (su pertraukomis) Kartlijos, Kachetijos ir Imeretijos karalystes. 1801 m. Kartliją – Kachetiją, o 1810 m. ir Imeretiją prijungus prie Rusijos Bagrationai neteko sosto.

Iš šios dinastijos kilęs Petras Bagrationas, daug gruzinų kultūros veikėjų. Dinastija gyvuoja iki šiol. 2008 m. mirus dinastijos lyderiui Jurgiui Bagrationui-Mukhraneliui, princu įpėdiniu tapo Nugzaras Bagrationas-Gruzinskis.

Dinastinės linijos 
Bagrationų giminė valdė labai daug Gruzijos karalysčių ir kunigaikštysčių, todėl yra dalijama į daug linijų.

Kartlijos bagrationai

Tao-Klardžetijos bagrationai (813–1008)

Suvienytos Gruzijos bagrationai (1008-)

Kartlijos karalystės bagrationai

Kachetijos karalystės bagrationai

Imeretijos karalystės bagrationai

Šaltiniai

Nuorodos 

 Karališkosios Bagrationų dinastijos svetainė 
 Genealogy.eu – Bagratidų genealogija

Bagrationai
Dinastijos
Vakaras

Vakaras – paros laikotarpis (18:00-00:00) tarp popietės (iki 5, 6) ir vidurnakčio. 

Giedrą vasaros vakarą paprastai nukrenta oro temperatūra, nurimsta vėjas, oras tampa gaivus. Vakare galutinai išyla vandens telkinių oras, prasideda naktinis brizas. Šiuo metu suminga dieniniai gyvūnai, o naktiniai – suaktyvėja.

Reiškiniai 
 Saulėlydis – laiko tarpas, kai saulė leidžiasi vakaruose už horizonto ir pasikeičia dangaus spalva.
 Sutemos (prieblanda) – reiškinys, kai po saulės laidos palaipsniui tamsėja.
 Venera (Vakarinė Žvaigždė) – pirmoji žvaigždė, pasirodanti giedrame danguje.

Mityba 
 Vakarienė

Sąsajos 
 Vakarai – viena keturių pasaulio šalių, esanti priešais rytus. Vakarinėje pusėje leidžiasi saulė.

Mitologija 
Vakarą lietuvių mitologijoje simbolizuoja:
 Vakarinė, Aušrinės sesuo (Venera). Gali būti vadinama vadinama Žvorūna.
 Žlėja – vakaro, vakaro sutemų deivė.
 Brėkšta – ankstyvo ryto aušros ir sutemų deivė, globojusi nakties laiką nuo saulės laidos iki patekėjimo.

Para
Basarabai

Basarabai () – XIV a.- XVII a. Valakijos valdovų dinastija.

Istorija 
Dinastijos pradininkas Basarabas I 1330 m. nugalėjo Vengrijos karalių Karolį Robertą ir iškovojo Valakijos nepriklausomybę. Valdant Mirčiai Senajam Valakijos teritorija buvo didžiausia, į ją įėjo Dobrudža, dalis Transilvanijos. Bet 1417 m. jam teko pripažinti Turkijos siuzerenitetą. 1436 m. mirus Aleksandrui I Aldeai giminė skilo į dvi dinastijas – Daneščius ir Drakuleščius.

Prieš turkų valdžią kovojo Vladas Čepešas (rašytojo Bramo Stokerio sukurto personažo Drakulos prototipas) ir Mykolas Narsusis, 1600 m. trumpam suvienijęs Valakiją, Moldovą ir Transilvaniją. Valdant Motiejui suklestėjo šalies kultūra. XVII a. viduryje Basarabų giminė išnyko, liko tik jų vardu pavadinta žemė Besarabija.

Žymiausi Basarabai

Šaltiniai

Nuorodos 
 Basarabų genealogija

Dinastijos pagal namus
Rumunijos valdovai
Marių kalba

Marių kalba (mariškai – марий йылме) – finougrų kalba, kuria šneka dauguma Marijos (Rusijos autonomonės respublikos) gyventojų ir už Marijos ribų gyvenantys etniniai mariai .

Skirstoma į dvi tarmes:
 rytų marių tarmė [mhr]
 vakarų marių tarmė [mrj]

Abėcėlė

Nuorodos 
 

Finų kalbos
Moldavijos futbolo taurė

Moldavijos futbolo taurė – pagrindinis futbolo atkrintamųjų varžybų turnyras Moldavijoje. Rengiamas nuo 1992 metų (iki tol vykdavo Moldavijos TSR futbolo taurės varžybos). Finalo rungtynės vyksta Kišiniove.

Finalai 

|-
|  || Bugeac Comrat || Tiligul Tiraspol || 5-0
|-
|  || Tiligul Tiraspol || Dinamo Chisinau || 1-0
|-
|  || Tiligul Tiraspol || Nistru Otaci || 1-0 (prat.)
|-
|  || Tiligul Tiraspol || Zimbru Chisinau || 1-0
|-
|  || Constructorul Chisinau || Tiligul Tiraspol || 2-1
|-
|  || Zimbru Chisinau || Nistru Otaci || 0-0 (baud. 7-6)
|-
|  || Zimbru Chisinau || Constructorul Chisinau || 1-0
|-
|  || Sheriff Tiraspol || Constructorul Chisinau || 2-1 (prat.)
|-
|  || Constructorul Chisinau || Zimbru Chisinau || 1-0
|-
|  || Sheriff Tiraspol || Nistru Otaci || 0-0 (baud. 5-4)
|-
|  || Sheriff Tiraspol || Nistru Otaci || 3-2 (prat.)
|-
|  || Zimbru Chisinau || Nistru Otaci || 0-0 (baud. 4-2)
|-
|  || Zimbru Chisinau || Sheriff Tiraspol || 2-1
|-
|  || Nistru Otaci || Dacia Chisinau || 1-0
|-
|  || Sheriff Tiraspol || Nistru Otaci || 2-0
|-
|  || Zimbru Chisinau || Nistru Otaci || 1-0
|-
|  || Sheriff Tiraspol || Nistru Otaci || 1-0
|-
|  || Sheriff Tiraspol || Dacia Chisinau || 2-0
|-
|  || Sheriff Tiraspol || Dacia Chisinau || 2-0
|-
|  || Iskra-Stal Ribnita || Olimpia Balti || 2-1
|-
|  || Milsami || CSCA-Rapid || 0-0 (prat. 5-3)
|-
|  || FC Tiraspol || Veris || 2-2 (baud. 4-2)
|-
|  || Zimbru Chișinău || Sheriff || 3-1
|-
|  || Sheriff || Dacia Chișinău || 3-2 (prat.)
|-
|  || Zaria Bălţi || Milsami || 1-0 (prat.)
|-
|  || Sheriff || Zaria Bălţi || 5-0
|-
|  || Milsami || Zimbru Chișinău || 2-0 (prat.)
|-
|  || Sheriff || Sfîntul Gheorghe || 1:0
|-
|  || Petrocub-Hîncești || Sfintul Gheorghe || 0:0 (baud. 5-3)
|-
|  || Sfîntul Gheorghe || Sheriff || 0:0 (baud. 3:2)
|-
|  || Sheriff || FC Sfîntul Gheorghe || 1:0
|}

Taip pat skaitykite

Nuorodos 
 RSSSF duomenų bazė
 Foot.dk archyvas
 SOCCERWAY

Moldavijos futbolo varžybos
UEFA šalių taurės
Lietuvos savivaldybės

Lietuvos savivaldybės – pagrindinis administracinis-teritorinis vienetas Lietuvoje. Po Nepriklausomybės atgavimo savivaldybės įsteigtos 1995 m., 1999 m. atlikta Lietuvos savivaldybių reforma, po kurios nusistovėjo 60 savivaldybių:

Nuorodos
 Lietuvos savivaldybių portalas
Afroeurazija

Afroeurazija, Eurafrazija – Euraziją (Europa ir Azija) ir Afriką apimanti pasaulio dalis, „žemynas“. Šioje pasaulio dalyje – 85 % pasaulio gyventojų (apie 5,7 mlrd.).

Euraziją nuo Afrikos skiria Sueco kanalas. Pagal kultūros, istorijos kriterijus Afroeurazija dalijama į Euraziją-Šiaurės Afriką ir [Užsachario Afriką. Pagrindinė Afroeurazijos dalis (be salų) yra vadinama Pasaulio sala. Afrikos, Azijos ir Europos žemynai su juos supančiomis salomis – Senuoju pasauliu.

Afroeurazijos žemynai, regionai:

Nuorodos 

Azija
Europa
Afrika
Socialinė geografija
Kordobos kalifatas

Kordobos kalifatas (kitaip Kordobos valstybė, iki 929 m. – Kordobos emyratas) – musulmonų valstybė Pirėnų pusiasalyje, gyvavusi 929–1031 m. Sostinė – Kordoba. Ją valdė Omejadų dinastijos atšaka, vadinama Kordobos Omejadais.

Istorija 
Atsirado iš 756–929 m. gyvavusio Kordobos emyrato, kurį įkūrė Abd ar Rachmanas I valdovui iš Omejadų dinastijos Abd ar Rachmanui III pasiskelbus kalifu. Apėmė Pirėnų pusiasalio didžiąją dalį, pusiasalio šiaurėje buvo įsikūrusios krikščionių valstybės Astūrija ir Navara.

Visuomenė 
Kordobos kalifato visuomenės daugumą sudarė musulmonai arabai, berberai ir krikščionys. Musulmonų diduma atsikėlė VIII a. kaip užkariautojai. Vietos gyventojai ispanoromėnai, vestgotai, daugiausia buvo krikščionys, dalis jų priėmė islamą. Vergai daugiausia buvo įvežami iš Afrikos ir Europos. Daugelis jų čia gaudavo laisvę. Arabų laikais pusiasalyje apsigyveno žydų, jie dažniausiai vertėsi amatais ir prekyba. Žydai ir krikščionys turėjo religinę autonomiją, bet patyrė didelę arabų kultūros įtaką.

Kalifate plėtojosi miestai, amatai, prekyba. Plito naujos žemės ūkio kultūros (ryžiai), technika (drėkinamoji žemdirbystė). Plėtojosi astronomija, istoriografija, literatūra, matematika, medicina. Kordobos kalifatas buvo viena labiausiai išsivysčiusių to meto Europos valstybių. Tačiau religinė ir etninė nesantaika, diduomenės maištai, nuolatiniai karai su krikščionimis silpnino valstybę.

Santvarka 

Kordobos kalifatas buvo centralizuota Rytų tipo despotija. Administracijai dažniausiai vadovavo chadžibai (kamerherai), pagal reikšmingumą pirmieji po kalifų. Kordobos kalifatas dažnai kariavo su krikščioniškomis pusiasalio valstybėmis (Rekonkista). Žymiausi valdovai: Abd ar Rachmanas III (912–961 m.), Hakamas II (961–976 m.).

1009 m. prieš kalifą Hišamą II sukilus jo sūnui, valstybėje prasidėjo kovų dėl valdžios ir suiručių laikotarpis. Sostą užimdavo tai vienas, tai kitas valdančiosios dinastijos narys. XI a. pradžioje Kordobos kalifatas pamažu suskilo į keletą mažų valstybių.

Kordobos valdovai

Emyrai (756–929) 
 Abd ar Rachmanas I – 756–788 m.
 Hišamas I – 788–796 m.
 Hakamas I – 796–822 m.
 Abd ar Rachmanas II – 822–852 m.
 Muchamedas I ibn Abd ar Rachmanas – 852–886 m.
 Munzyras – 886–888 m.
 Abdalachas ibn Muchamedas – 888–912 m.
 Abd ar Rachmanas III – 912–929 m., kalifas 929–961 m.

Kalifai (929–1031) 
 Hakamas II – 961–976 m.
 Hišamas II – 976–1009 m., 1010-1013 m.
 Muchamedas II ibn Hišamas – 1009 m.
 Suleimanas ibn Hakamas – 1009–1010 m., 1013–1016 m.
 Abd ar Rachmanas IV – 1018 m.
 Abd ar Rachmanas V – 1023–1024 m.
 Muchamedas III Abd ar Rachmanas – 1024–1025 m.
 Hišamas III – 1027–1031 m.

Šaltiniai 

Arabų kilmės dinastijos
Arabų istorinės valstybės
Kalifatai
Emyratai
Sunitų dinastijos
Al Andalusija
Ispanijos istorinės valstybės
Avenged Sevenfold

Avenged Sevenfold, dar vadinama A7X – amerikiečių roko ir heavy metal grupė. Grupę sudaro M. Shadows, Zacky Vengeance, Synyster Gates, Johnny Christ ir Brooks Wackerman.

Istorija 
Grupė susikūrė 1999 m. Pirmasis Avenged Sevenfold albumas buvo pavadintas „Sounding the Seventh Trumpet“ ir buvo įrašytas, kai grupės vaikinams buvo vos po 18 metų. Po to sekė „Waking the Fallen“, kuris susilaukė labai gerų atsiliepimų iš Rolling Stone žurnalo.

2005 m. birželio 7 d. pasirodė kitas grupės albumas „City of Evil“, kuris apibūdinamas kaip metalcore, arba daugiau kaip hard rock, įkvėptas tokių grupių kaip Pantera, Metallica, The Misfits ir Guns N' Roses.

Nors juos priskiria metal, metalcore ir hard rock stiliams, pati grupė save įvardina kaip metal/hardcore atstovus.

Grupės pavadinimo istorija 
Grupės pavadinimas yra kildinamas iš Biblijos, istorijos apie Kainą ir Abelį, kurioje Kainas yra nubaustas gyventi amžinai vienas ir atskirtas. Bet kuris, padėjęs Kainui jį nužudydamas, būtų Avenged sevenfold, t. y., jam būtų atkeršijama septynis kartus blogiau nei Kainui.

Grupės nariai

Dabartiniai 

 M. Shadows
 Zacky Vengeance
 Synyster Gates
 Johnny Christ
 Brooks Wackerman

Buvę 
 Deamon Ash
 Justin Sane
 Matt Wendt
 The Rev
 Arin Ilejay

Diskografija 
 2001: Sounding the Seventh Trumpet (perleistas 2002 m.)
 2003: Waking the Fallen
 2005: City of Evil
 2007: Avenged Sevenfold
 2010: Nightmare
 2013: Hail to the King
2016 : The Stage

Nuorodos 
 AvengedSevenfold.com
 

JAV roko atlikėjai
Džeimso Vebo kosminis teleskopas

Džeimso Vebo kosminis teleskopas (NGST teleskopas) – didelis infraraudonųjų spindulių kosminis teleskopas, NASA buvo planuojamas paleisti 2019 m., tačiau dėl techninių trukdžių startas buvo atidėtas. Raketos startas ir teleskopo iškėlimas į kosmosą įvykdytas 2021 m. gruodžio 25 d. 

Planuojama, kad šis NASA, Europos kosmoso agentūros ir Kanados kosmoso agentūros sukurtas teleskopas pakeis iki tol naudojamą Hablo kosminį teleskopą.

Džeimso Vebo kosminis teleskopas taip buvo pavadintas buvusio NASA administratoriaus garbei. NGST turės didelį 6,5 metrų skersmens veidrodį ir skydą nuo Saulės, kurio dydis prilygsta teniso aikštelės dydžiui. NGST bus iškeltas į orbitą, kuri yra maždaug 1,5 mln. km nuo Žemės. 

Šiuo teleskopu planuojama tirti ankstyvojoje Visatoje susiformavusias pirmąsias žvaigždes ir galaktikas. Teleskopo galimybės 3 kartus viršys dabartinio Hablo kosminio teleskopo galimybes. NGST galės matyti kiaurai dulkių debesis. Tokiu būdu bus įmanoma stebėti žvaigždes su besiformuojančiomis planetų sistemomis, panašiomis į mūsų Saulės sistemą. NGST sudedamosios dalys kuriamos taip, kad galėtų dirbti pirmiausia infraraudonųjų spindulių srityje, taip pat kai kuriomis sąlygomis − regimojoje srityje.

2022 m. sausio 9 d. teleskopas sėkmingai išskleidė savo veidrodžius bei įrangą ir buvo paruoštas pradėti mokslinius tyrimus. Planuojama, kad pirmuosius vaizdus teleskopas atsiųs po 5 mėnesių.

Pirmoji teleskopo atlikta nuotrauka buvo paviešinta 2022 m. liepos 11 d. – nuotraukoje užfiksuotas 4,6 milijardų metų galaktikų spiečius SMACS 0723.

Galerija

Šaltiniai

Nuorodos 
 Oficiali svetainė
 Misijos NASA svetainė

Teleskopai
Burbonai

Burbonai (, , ) – viena žymiausių Europos valdovų dinastijų, su pertraukomis 1589–1792 m., 1814–1815 m., 1815–1848 m. valdžiusi Prancūziją, 1700–1808 m., 1814–1868 m., 1874–1931 m. ir nuo 1975 m. Ispaniją, 1735–1805 m., 1814–1860 m. Neapolio ir Abiejų Sicilijų karalystes, 1748–1808 m., 1847–1859 m. Parmos ir Piačencos hercogystę.

Istorija 

Kilusi iš Kapetų dinastijos šakos. Dinastijos pradininkas Klermono kunigaikštis Robertas Kapetas (1256–1317 m.)

Prancūzijos Burbonų dinastijos pradininkas – Henrikas IV. Burbonai buvo nuversti 1792 m. per Prancūzijos revoliuciją, Liudvikas XVI 1793 m. giljotinuotas. 1814 m. ir 1815 m. Burbonų valdžią pakartotinai atkūrė antinapoleoniškoji koalicija. Po 1830 m. Liepos revoliucijos karaliumi tapo Burbonų dinastijos jaunesniosios atšakos atstovas Liudvikas Pilypas, nuverstas per 1848 m. revoliuciją.

Ispanijos Burbonų dinastijos pradininkas – Prancūzijos karaliaus Liudviko XIV vaikaitis Pilypas V. Burbonai Ispaniją valdė iki 1931 m. revoliucijos. Nuo 1975 m. valdo Alfonso XIII vaikaitis Jonas Karolis Burbonas.

Ispanijos karaliaus Pilypo V sūnūs 1735 m. pradėjo valdyti Neapolio karalystę ir 1748 m. – Parmos ir Piačencos hercogystę. Šių Burbonų dinastijos atšakų valdovai buvo nuversti 1859–1860 m. per Italijos suvienijimą.

Burbonai

Šaltiniai
Joniškėlio dvaras

Joniškėlio dvaras – dvaras Joniškėlio miestelio vakariniame pakraštyje. Tai vienas stambiausių pastatų ir parko ansamblių Žiemgalos regione. Dvaro teritorijoje yra įsikūrusi Lietuvos žemdirbystės instituto bandymų stotis.

Istorija 
Dvaras minimas nuo 1684 m. Nuo XVII a. pabaigos Joniškėlio dvaras priklausė Karpiams.

Gausioje Joniškėlio dvarininkų Karpių giminėje būta visokiausių žmonių. Pavyzdžiui, Ignotas Karpis (1780–1808) testamente įrašė, kad dalis dvaro pajamų būtų skiriama ligoninei ir mokyklai išlaikyti. Joniškėlio ligoninė tapo pirmąja kaimo ligonine Lietuvoje, o Narteikiuose įkurta Joniškėlio parapinė mokykla – pirmąja šio tipo mokykla Lietuvoje, kur valstiečių vaikus imta mokyti žemės ūkio pagrindų, žinias siejant su gamybine praktika tam tikrame paskirtame plote. Karpių giminėje būta ir tokių, kurie nuslėpė Igno Karpio testamento teiginį, kad jo dvarų valstiečiai, nors ir negavę žemės, paleidžiami iš baudžiavos.

Karpių klestėjimo laikais XIX a. Joniškėlis nurodomas kaip vienos didžiausių Kauno gubernijoje dvarų valdų centras, kuris kartu su valdomais kaimais sudarė 47984 dešimtinių žemės plotą su 9604 valstiečiais.  

Dvaro pagrindiniame pastate veikia muziejus, atidarytas 9-13 val. kasdien, išskyrus sekmadienius ir pirmadienius.

Dvaras 
Dvaro kompleksą sudarantys 20 pastatų išsidėstę 34 ha teritorijoje. Kompozicinį parko ir visos sodybos centrą sudaro XVIII a. rūmai ir prieš juos esanti netaisyklingo kvadrato formos 1 ha ploto erdvė aplink kurią išsidėstę kiti pastatai.

Nuotraukos

Nuorodos 
 Joniškėlio dvaras

Šaltiniai 

Pasvalio rajono dvarai
Joniškėlis
Dinastija

Dinastija ( „valdžia, viešpatavimas") – tos pačios giminės monarchų, vienas iš kito paveldinčių sostą, seka. Kai kuriose šalyse, turinčiose senas monarchijos tradicijas, ypač, kai dinastijos suskilusios į kelias šeimas, pagrindinė dinastija vadinama namais.

Istorija 
Pirmosios dinastijos atsirado senovės Egipte, Babilonijoje, senovės Irane, labiausiai išplito viduramžiais. Pagrindinis dinastijos principas – valdžią (sostą) paveldi vyriausias amžiumi vyriškosios giminės įpėdinis. Tik kai kuriose valstybėse, o nuo XX a. daugelyje šalių ši teisė suteikta ir moteriškosios giminės atstovėms. Dinastija nutrūksta, kai nebėra sosto paveldėtojų, arba ją nutraukia revoliucijos, perversmai.

Žymesniosios dinastijos 
Europa:
 Prancūzija – Anžu namai, Valua, Burbonai, Bonapartai
 Rusija – Riurikovičiai, Godunovai, Romanovai,
 Austrija – Babenbergai, Habsburgai,
 Lenkija – Piastai, Jogailaičiai,
 Lietuva – Gediminaičiai,
 Švedija – Vazos, Bernadotai,
 Didžioji Britanija – Plantagenetai, Vindzorai
 Vokietija, Prūsija – Hohencolernai
Turkija - Osmanai

Kitos dinastijos 
 Sąrašas:Bizantijos imperatorių dinastijos
 Senovės Roma – Julijų–Klaudijų dinastija, Nervų–Antoninų dinastija, Flavijų dinastija

Šaltiniai
Maryla Rodowicz

Maryla Rodowicz (g. 1945 m. gruodžio 8 d. Zieliona Guroje) – Lenkijos pop, poprock, folkrock muzikos atlikėja.

Biografija 
Maria Antonina Rodowicz (oficialiai pristatoma kaip Maryla Rodowicz) gimė 1945 m. gruodžio 8 d. Zeliona Guros vietovėje, Lenkijoje. Baigė kūno kultūros institutą Varšuvoje. Ištekėjusi, turi tris vaikus – Janą Jasińskį, Katarzyną Jasińską bei Andrzejų Dużyńskį. Koncertuoja nuo 1962 m.

Pasiekimai 
Per visą savo muzikinę karjerą dainininkė išleido 35 muzikos albumus. Žinomiausi – „Maryla Rodowiczowa“ (1972 m.), „Niebieska Maryla“ (2000 m.) bei kt.

Populiariausiomis šios atlikėjos dainomis tapo „Niech żyje bal”, „Gaj”, „Kolorowe jarmarki”, „Kasa sex” ir kt. Maryla Rodowicz yra daugelio muzikinių konkursų bei festivalių nugalėtoja.

Nuorodos 
 Oficiali svetainė
 Biografija 
 Atlikėjos nuotraukos 
 Maryla Rodowicz Vilniuje 2006 m. 

Lenkijos dainininkai
Radavičiai
Vloclavekas
Skersmuo

Skersmuo arba diametras ( – dia 'per' + metro 'matas') – bet kokia tiesės atkarpa, kuri praeina per apskritimo centrą ir kurios galutiniai taškai yra ant apskritimo. Diametras yra ilgiausia apskritimo styga. Diametras yra sudarytas iš dviejų priešingomis kryptimis einančių apskritimo spindulių.

Skersmens simbolis 
Skersmens simbolis yra panašus į perbrauktą o (ø). Unikode simbolį žymi kodas 8960 (šešioliktainis 2300), HTML tinklalapiuose jis žymimas ⌀ ar ⌀.

Microsoft Windows sistemoje simbolį ø galima įvesti nuspaudus [Alt] klavišą ir įvedus skaičius  0 2 4 8  skaičių klaviatūroje. Skersmens simbolis gali būti supainiotas su tuščios aibės simboliu ∅, kuris panašus į didžiąją Ø.

Apskritimai
Ida (asteroidas)

Ida – asteroidas. Ji skrieja asteroidų žiede. Asteroidas Ida yra 56 km ilgio ir jame yra smūginių kraterių. Šis asteroidas turi palydovą Daktilį. Asteroidas nuo Saulės yra nutolęs 2,82 av. Asteroidą atrado astronomas J. Palisa iš Austrijos 1884 m.

1993 m., skrisdamas į Jupiterį, asteroidą pakeliui aplankė nepilotuojamas Galileo erdvėlaivis, praskrisdamas tik 3500 km atstumu.  Jo padarytos nuotraukose buvo atrastas Idos palydovas.

Išnašos 

Asteroidai
Kriminalistiniai mokslai

Kriminalistiniai mokslai ( - nusikaltimas) - visuma įvairių mokslo šakų, pošakių ir disciplinų, šakų, tiriančių delinkventinį (nusikalstamą) elgesį, baudžiamąsias veikas, su jomis susijusius reiškinius kaip nusikalstamumas bei kitus.

Disciplinos 
Kriminalistiniai mokslai apima tokias įvairių mokslų šakas ir pošakius kaip kriminologija, kriminalistika, baudžiamoji teisėtyra, baudžiamoji teisės sociologija, baudžiamoji teisės istorija, kriminalinė psichologija, kriminalinė statistika, baudžiamosios teisės medicina ir kitas.

Mokslo įstaigos 
Vokietijoje veikia šios baudžiamųjų teisinių mokslų įstaigos - Kriminalinių mokslų institutai (Miunsterio universitetas, Hamburgo universitetas), Marburgo universitetas, Getingeno universitetas); Austrijoje - Baudžiamosios teisės ir kitų kriminalinių mokslų institutas (Insbruko universitetas), Kinijoje - Kriminalinių mokslų koledžas (Pekino pedagoginis universitetas).

Nuorodos 
 Kriminalinių mokslų koledžas  

Kriminalistiniai mokslai
Matilda (asteroidas)

Matilda – asteroidas, skriejantis asteroidų žiede.

Matilda yra netaisyklingos formos 66×48×46 km dydžio. Asteroidas nuo Saulės yra nutolęs 2,65 av. Paviršiuje yra daug kraterių. Penki krateriai yra daugiau kaip 20 km skersmens. Asteroidą Matildą yra labai sunku pro teleskopą pamatyti, nes Matilda atspindi vos 4 % Saulės šviesos. Apie ašį apsisuka per 17,4 paros.

Atradimas 
Asteroidą Matildą atrado J. Palisa iš Austrijos 1885 m.

Asteroidai
Ispanijos karalius

Ispanijos karalius – bendras Ispanijos karalystės valdovų monarchų pavadinimas.

Pirmtakai 
Ispanijos karalystės valdovų pirmtakais buvo:
 Vestgotų karaliai,
 Galisijos svebų karaliai,
 Astūrijos karaliai,
 Aragono karaliai,
 Kastilijos karaliai,
 Leono karaliai,
 Navaros karaliai.

Istorija 

Ispanijos karalystė faktiškai susikūrė 1492 m. sausio 2 d., kai Kastilijos ir Leono karaliai Izabelė Katalikė ir Ferdinandas II Katalikas, taip pat ir Aragono karalius, užėmė Grenadą ir užbaigė Rekonkistą. Ferdinando ir Izabelės valdoma Ispanija apėmė visą Iberijos pusiasalį, išskyrus Portugaliją. Jie valdė Balearų, Sicilijos, Sardinijos salas, Neapolio karalystę Apeninų pusiasalyje. K. Kolumbui 1492 m. spalio 12 d. atradus Ameriką, Ispanija iki XVI a. vidurio užėmė ir kolonizavo didesniąją Pietų ir Vidurio Amerikos dalį.

Ferdinandui mirus sostas atiteko jo dukters Joanos ir Pilypo Habsburgo sūnui Karoliui I, kuris ir laikomas pirmuoju vieningos Ispanijos karaliumi.

Ispanijos karalystės valdovai

Taip pat skaitykite 
 Ispanijos karaliai.

Šaltiniai 

Ispanijos istorija
Monarchų sąrašai
Ketė

Ketė () – upė Rusijoje, Sibire; Obės dešinysis intakas. Prasideda Krasnojarsko krašte, susiliejus Mažajai ir Didžiajai Ketei. Teka į vakarus Tomsko sritimi per Vakarų Sibiro lygumą. Į Obę įteka dviem atšakomis: Togūru (kuris įteka netoli Kolpaševo) ir Kete (kuri teka lygiagrečiai su Obe ir įteka ties Narymu).

Didžiausi intakai: Mendelis, Jelovaja (kairieji), Lomovataja, Orlovka, Lisica, Jeltyreva (dešinieji). Upė užšąla nu spalio pabaigos, lapkričio pradžios iki gegužės pradžios. Laivuojama 737 km nuo žiočių ruože.

Ketės baseine gyvena ketų tauta.

Šaltiniai 

Rusijos upės
Kauno taikomosios dailės mokykla

Kauno taikomosios dailės mokykla, KTDM - profesinio mokymo įstaiga, teikianti profesinį bei technologinės gimnazijos pakraipos išsilavinimą. Įstaigos kodas – 190973322. Adresas – V. Krėvės pr. 112, Kaunas. 

Mokinių skaičius 2018 m. lapkričio 1 d. – 560 mokinių; 28 akademinės grupės. 2019 m. sausio 1 d. mokykloje dirbo 112 darbuotojų (kartu su Alytaus skyriumi), iš jų 60 mokytojų.

Istorija 
1978 m. rugsėjo 1 d. duris atvėrė nauja mokykla, kviesdama mokytis įvairių meno profesijų.

2005 m. akredituota vidurinio ugdymo programa ir mokykloje įsteigtas gimnazijos skyrius.

Nuo 2018 m. rugsėjo 3 d. prie Kauno taikomosios dailės mokyklos prijungta  Alytaus dailiųjų amatų mokykla.

Uždaviniai 
 Suteikti vidurinį išsilavinimą, leidžiantį lygiaverčiai su kitų mokymo įstaigų abiturientais konkuruoti siekiant aukštojo universitetinio išsilavinimo;
 teikti įgyjant profesines kompetencijas, formuoti mokymosi visą gyvenimą nuostatas, skatinant mokymosi motyvacijas, lavinant mokymosi karjeros planavimo įgūdžius.Įstaigos kodas 190973322

Profesinio mokymo programos 
 Baldininkystė 
 Keramikos dirbiniai 
 Metalo dirbiniai 
 Tekstilės dirbiniai 
 Fotografija 
 Interjeras
 Kompiuterinė grafika 
 Vizualinė reklama

Direktoriai 
 Algimantas Tauras (1978-1992)
 Romualdas Mizgiris (1992-2011)
 Daina Rožnienė (2011-)

Nuorodos 
 Sąrašas:Lietuvos profesinio mokymo įstaigos
 Oficialus mokyklos tinklalapis .

Kauno miesto savivaldybės mokyklos
Lietuvos dailės mokyklos
Lietuvos profesinės mokyklos
Naganas (Japonija)

Naganas () – miestas šiaurinėje Nagano prefektūros dalyje, Japonijoje. Prefektūros administracinis centras. 2011 m. duomenimis, čia gyveno 387 tūkst. gyventojų.

Geografija 
Miestas įsikūręs netoli Čikumos ir Sajaus upių santakos. Šiaurėje ribojasi su Šinanu, Ijidzuna ir Mioku, rytuose – su Nakanu, Obuse ir Sudzaka, pietuose – su Ueda ir Čikuma, pietvakariuose – su Omačiu ir Omiu, Čikuhoku ir Ikusaka, vakaruose – su Šinšiušinmačiu, Nakadžiju ir Ogava, šiaurės vakaruose – su Hakuba ir Otariu.

Sportas 
1998 m. Nagane vyko XVIII žiemos olimpinės žaidynės.

Futbolas 
 AC Nagano Parceiro futbolo klubas;
 „Nagano U“ stadionas, talpa 13 000.

Miesto simboliai 
Oficiali miesto gėlė yra obelis, medis – Japoninė liepa.

Nuorodos 
 Oficiali Nagano svetainė (japonų k.)

Japonijos miestai
Sankeliai

Sankeliai – kaimas Vilniaus rajono savivaldybėje, Mickūnų seniūnijoje, 4 km į šiaurę nuo Mickūnų, visiškoje Lavoriškių–Nemenčinės miškų apsuptyje, į rytus nuo geležinkelio Vilnius–Turmantas.

Šiuo metu Sankeliuose yra gyvenamasis namas, pirtis bei ūkines paskirties pastatas, vystomas kaimo turizmas, aktyvus poilsis.

Istorija 

Detalesnių gyvenvietės istorinės raidos bruožų neužfiksuota, tačiau žmonių pasakojimai ir Sankelių prieigose žiojėjančios rūsių duobės liudija čia buvus kelių namų kaimą. Antrojo pasaulinio karo metu čia buvo fronto linija, manoma, kad karo metu kaime stovėję pastatai buvo sunaikinti. Netoli miške yra akmuo su iškaltomis žymėmis.

Gyventojai

Šaltiniai 

Vilniaus rajono savivaldybės gyvenvietės
FK Paxtakor

FK Paxtakor – žymiausias Uzbekijos futbolo klubas iš Taškento.

Istorija 
Klubo ištakos siekia 1956 m.

Iki 1991 m. žaidė . Tai vienintelis Uzbekijos klubas, žaidęs TSRS aukščiausiojoje lygoje ir vienintelis Vidurio Azijos respublikų klubas, pasiekęs s finalą.

Pasiekimai

Sezonai

TSRS varžybos 

|}

Uzbekijos varžybos 

|}
 šaltiniai:

Sudėtis 
Atnaujinta; 2019 m. spalio 29 d.

Lietuviai 
 Virginijus Baltušnikas, gynėjas 1991
 Gintaras Kvitkauskas, saugas 1991

Šaltiniai

Nuorodos 
 Oficiali klubo svetainė
 SOCCERWAY (Apie klubą)
 SOFASCORE (Apie klubą)
 FLASHSCORE (Apie klubą)
 Transfermarkt (Apie klubą)
 Transfermarkt (Superlyga)
 teams.by (2021 m. Superlyga)
 Globalsportsarchive (Apie klubą)
 RSSSF čempionų sąrašas

Paxtakor
Alejūnai

Alejūnai – kaimas Ignalinos rajono savivaldybėje, 3 km nuo Dūkšto.

Istorija 

Sovietmečiu priklausė Sokiškių apylinkei. 1980 m. gyveno 40 gyventojų.

Gyventojai

Šaltiniai 

Ignalinos rajono savivaldybės gyvenvietės
Paskutiniojo teismo knyga

Paskutiniojo teismo knyga (), Vinčesterio knyga () – 1086 m. Viljamo Užkariautojo nurodymu sudarytas Anglijos gyvenviečių, nuosavybės sąrašas. Tai svarbus šaltinis, vaizduojantis XI a. Anglijos socialinę, ekonominę padėtį. Knygoje pirmą kartą minima daug Anglijos vietovardžių.

Knygos pavadinimas kilo nuo biblinės paskutiniojo teismo dienos, kuomet neva būtų suskaičiuojami visi geri ir blogi žmonių darbai.

Anglijos istorija
Eschatologija
Arcade Fire

Arcade Fire – Indie rock grupė iš Monrealio, Kanados, susikūrusi 2003 metais. Jos pagrindą sudaro šeimyninis duetas – Win Butler ir jo žmona Régine Chassagne. 2004 metais buvo įrašytas pirmas pilnas grupės albumas Funeral. Kolektyvas savo veikloje naudoja daugybę įvairių muzikinių prietaisų, taip pridėdami ypatingo prieskonio įprastam roko skambesiui. Pirmą kartą į grupę didesnis dėmesys buvo atkreiptas, kai „Pitchfork“ svetainėje albumas Funeral surinko 9,7 balo. 2006 metais jie laimėjo Kanados „Juno“ apdovanojimuose, kur įvertinti jų dainų rašymo sugebėjimai. Dar geriau buvo įvertintas 2007 metais pasirodęs antrasis jų albumas Neon Bible, kuris buvo pastebėtas daugelyje prestižinių apdovanojimų. 2010 metais pasirodęs albumas The Suburbs (J. Karalystė – 1 vieta, JAV – 1) grupei atnešė pasaulinį pripažinimą ir populiarumą. Už The Suburbs 2011 m. grupė pelnė Brit Awards geriausios metų tarptautinės grupės ir geriausio tarptautinio albumo, bei Grammy geriausio metų albumo apdovanojimus.

Nariai 

 Win Butler − vokalas, gitara, klavišiniai
 Régine Chassagne − vokalas, klavišiniai, akordeonas, mušamieji
 Richard Reed Parry − gitara, akordeonas, perkusija
 William Butler − gitara, klavišiniai, perkusija
 Sarah Neufeld − smuikas, klavišiniai, perkusija
 Tim Kingsbury − bosinė gitara
 Jeremy Gara − mušamieji

Koncertinių turų pastovi narė:

 Marika Shaw − smuikas

Diskografija 
 2003 m. Arcade Fire 
 2004 m. Funeral
 2007 m. Neon Bible 
 2010 m. The Suburbs 
 2013 m. Reflektor
 2017 m. Everything Now
 2022 m. We

Nuorodos 
 Oficiali svetainė

Kanados roko atlikėjai
Didžioji Lietuva

Didžioji Lietuva − terminas, kuriuo abipus Melno taika nustatytos Lietuvos Didžiosios Kunigaikštystės ir Vokiečių ordino Prūsijos krašto sienos gyvenę lietuviai (ypač Mažosios Lietuvos lietuviai) nuo XV a. II pusės ar bent XVI a. pr. vadino visas etninių lietuvių žemes, plytėjusias į šiaurę bei rytus nuo minėtos sienos ir valdytas Lietuvos Didžiosios Kunigaikštystės (nuo 1795/1815 iki 1915 m. − Rusijos imperijos, nuo 1918 m. − Lietuvos Respublikos, nuo 1940 m. − TSRS).

Išnašos 

Lietuvos Didžioji Kunigaikštystė
FK Plungės SM

Plungės SM – Lietuvos futbolo klubas iš Plungės.

Istorija 

Plungės kompleksinė vaikų ir jaunių sporto mokykla įkurta 1964 m., tada dirbo 4 treneriai, užsiemimus lankė 121 mokinys, veikė trys sporto skyriai: krepšinis, šachmatai, futbolas. 

2007 m. Plungės sporto mokykla vietoje „Babrungo“ klubo žaidė II lygoje, kur užėmė 7-ąją vietą tarp 11 komandų.

Sezonai 

|}

Šaltiniai

Nuorodos 

Plungės SM
Plungė
Atlanto–Baltijos mažoji rasė

Atlanto-Baltijos mažoji rasė – viena iš europidų didžiosios rasės mažųjų rasių. Dar vadinama Atlanto-Baltijos antropologiniu tipu.

Arealas 
Pagrindinis arealas – Skandinavija, Britų salos, Vakarų ir Rytų Europos šiauriniai rajonai, tai yra maždaug Europos dalis į šiaurę, šiaurės vakarus ir šiaurės rytus nuo Alpių kalnų. Šios rasės atstovai sudaro svarbią švedų, norvegų, danų, islandų, fareriečių, suomių, karelų, estų, lyvių, vodų, vepsų, komių, frizų, anglų, vokiečių, olandų, flamandų, šveicarų, austrų, škotų, airių, valų, latvių, lietuvių, rusų, baltarusių dalį. Taip pat, mažiau nei 50 % aptinkama tarp prancūzų, čekų, vengrų, ukrainiečių. Negausiai aptinkama kitose likusiose Europos tautose.

K. Kuno nuomone ši mažoji rasė yra buvusios Viduržemio rasės dalis, patyrusi depigmentaciją.

Požymiai 
Šio mažosios rasės arealo populiacijoms būdinga:
 oda – šviesi
 akys – šviesios (iki 75 % gyventojų)
 plaukai:
 šviesūs (iki 50 % gyventojų)
 plačiai banguoti ar tiesūs, minkšti
 barzdos augimas – vidutinis ar gausesnis nei vidutinis
 tretinis kūno plaukuotumas – nuo silpno iki vidutinio
 galva:
 gana stambi, tarpinė tarp dolichocefalinės ir mezocefalinės,
 veidas aukštesnis nei platesnis
 nosis paprastai tiesi, siaura, su aukšta nosies šaknimi

Tai yra, šiuos požymius nurodytoje teritorijoje turi daugelis žmonių.

Taip pat skaitykite 
 Arijai

Nuorodos 
 http://www.racialcompact.com/index.html
 Хрисанфова Е.Н., Перевозчиков И.В. (1991) Антропология. Изд-во Московского университета. 320 с.
 § 4. ГЕОГРАФИЧЕСКАЯ ЛОКАЛИЗАЦИЯ И КРАТКОЕ ОПИСАНИЕ ОСНОВНЫХ АНТРОПОЛОГИЧЕСКИХ ТИПОВ (iš Хрисанфова Е.Н., Перевозчиков И.В. Антропология. Учебник. 2-е изд. – М.: Изд-во МГУ, 1999. – 400 с.)
 Морфологические варианты Homo sapiens  (nuotraukos)
 Морфологические варианты Homo sapiens. ЕВРОПЕОИДЫ. Северные европеоиды. Атланто-балтийская малая раса (или тип). 

Rasės
Balašicha

Balašicha () – miestas Maskvos srityje (Rusija), prie Pechorkos upės (kairysis Maskvos upės intakas), 20 km į rytus nuo Maskvos; rajono centras. 150,1 tūkst. gyventojų (2007). Geležinkelio stotis. Išvystyta mašinų, chemijos, medvilnės, maisto pramonė. Yra žemės ūkio universitetas.

Mieste išlikę dvarų pastatai, parkai, cerkvė, yra sanatorija.

Istorija 

Miestas įkurtas prie keleto fabrikų. 1824 m. Горенки sodyboje įkurtas popieriaus fabrikas (dirbo apie 1000 baudžiauninkų). 1830 m. Balašichos dvare įsteigtas audimo fabrikas-manufaktūra. 1847 m. vietoje malūnų prie upės pastatytas dar vienas audimo fabrikas (2600 darbuotojų). Prie visų šių fabrikų kūrėsi darbininkų gyvenvietės, kurios susijungė su gretimais kaimais. XIX a. viduryje visos gyvenvietės susijungė į vieną Balašichą. 1939 m. ji gavo miesto teises.

Maskvos srities miestai
Belgorodas

Belgorodas () – miestas Rusijoje, dešiniajame Šiaurinio Doneco krante, 695 km į pietus nuo Maskvos; srities centras. 345,3 tūkst. gyventojų (2007). Geležinkelio ir automobilių kelių mazgas, oro uostas. Statybinių medžiagų, mašinų, metalo, chemijos, baldų, radioelektronikos, siuvimo, maisto pramonė, veikia šiluminė jėgainė, eina dujotiekis. Apylinkėse išgaunama geležies rūda (90 proc. visos Kursko anomalijos), kreida, molis.

Pedagogikos universitetas, žemės ūkio akademija, statybų technologijos akademija. Teatrai (dramos, lėlių), muziejai (dailės, kraštotyros). Pokrovskaja cerkvė (1711 m.), Smolensko soboras (1767 m.), lenkų-lietuvių bažnyčia (XIX a. pradžia), Spaso-Preobraženskij soboras (1813 m.).

Istorija 
Tai vienas seniausių Rusijos miestų. Gyvenvietės būta dar X amžiuje. Dabartinis miestas įkurtas 1593 m., čia pradėjus statyti pilį ir pylimus. XVIII a. buvo gubernijos ir apskrities centras. 

II pasaulinio karo metu apie Belgorodą vyko įnirtingi mūšiai.

Sportas 
 FK Saliut Belgorod (futbolo klubas);
 „Saliuto“ stadionas (), kurio talpa 11 456 žiūrovai;

Belgorodo srities miestai
Whitney Houston

Whitney Elizabeth Houston ( 1963 m. rugpjūčio 9 d. - 2012 m. vasario 11 d.) – JAV pop ir R&B muzikos dainininkė, aktorė, filmų prodiuserė, dainų autorė, buvęs modelis. Laimėjusi daugybę prestižinių apdovanojimų (Grammy, Amerikos muzikos apdovanojimų, MTV, oskarų ir kt.).

Diskografija 
 Whitney Houston (1985 m.)
 Whitney (1987 m.)
 I'm Your Baby Tonight (1990 m.)
 My Love Is Your Love (1998 m.)
 Just Whitney (2002 m.)
 One Wish: The Holiday Album (2003 m.)
 Whitney Houston's forthcoming album (2008 m.)
 I look to you (2009 m.)

Filmografija 
 The Bodyguard (1992 m.)
 Waiting to Exhale (1995 m.)
 The Preacher's Wife (1996 m.)
 Rodgers & Hammerstein's Cinderella (1997 m.)

Nuorodos 
 

Houston Whitney
Soul atlikėjai
Tamošaičių akmuo

Tamošaičių akmuo milžinas – rausvo granito, pailgas (rytų – vakarų kryptimi), 4,8 m ilgio, 3,2 m pločio ir 1,15 m (šiaurinėje dalyje) 85 cm (pietinėje) aukščio, per vidurį įdubęs akmuo.

Stūkso netoli Tamošaičių kaimo, 1,2 km į šiaurę nuo Lylavos ir Šakos upių santakos, apie 750 m į vakarus nuo Lylavos dešiniojo kranto, apie 400 m į šiaurės rytus nuo Kernušupio kairiojo kranto.

Įdubusiame akmens paviršiuje yra trys duobutės, kurių viena panaši į didelės dešinės kojos, apautos nagine, atspaudą (64 cm ilgio, 12 cm pločio ir 25 cm gylio).

Lietuvos rieduliai
Lietuvos gamtos paveldo objektai
Tauragės rajono paveldas
Prabos ženklas

Prabos ženklas () – tai įspaudas tauriojo metalo (aukso, platinos, sidabro ar kt.) gaminyje, žymintis jo prabą (tauriojo metalo kiekį).

Teisę dėti prabos ženklus turėdavo tie, kuriais būdavo pasitikima. Senovėje tai darydavo valdžios įpareigoti žmonės, vėliau – auksakalių gildijų meistrai ir pan. Šiais laikais tai daro prabavimo rūmai, pvz., Lietuvos prabavimo rūmai.

Prabos ženklų dėjimo būdai

Mechaninis įspaudavimas 
Tradicinis žymėjimo būdas yra žymių įmušimas puansonu. Puansonai būna skirtingų dydžių, kad jais būtų galima žymėti tiek smulkučius papuošalus, tiek dideles sidabrines lėkštes.

Puansonai turi tiesų kotelį arba žiedinį kotelį. Puansonu su tiesiu koteliu įspaudas padaromas smogiant plaktuku, žiediniu puansonu įspaudas žiede spaudžiams presu. Prabos ženklų įspaudimas prastas tuo, kad įspaudžiant yra išstumiamas metalas, kas deformuoja žymimą dirbinį. Todėl po prabos ženklo dėjimo tenka atlikti pakartotinę dirbinio apdailą. Dėl to ir dėl to, kad prabinei analizei dažnai naudoja liečių metalą, daugelį dirbinių prabavimui siunčia nebaigtus, dar be galutinės apdailos.

Lazerinis įspaudavimas 
Lazerinis įspaudavimas labai patogus smulkiems ir tuščiaviduriams dirbiniams žymėti, kadangi įspauduojant mechaniškai jie būna deformuojami ar kitaip pažeidžiami. Lazeriu žymėtiems dirbiniams nereikia papildomos apdailos.

Metodo esmė yra metalo išgarinimas dirbinio paviršiuje labai galingu lazeriu. Egzistuoja du metodai – dvimatis ir trimatinis lazerinis įspaudavimas. Dvimačiu atveju lazeriu išdeginami prabos ženklo kontūrai, o trimačiu atveju – išdeginamas skirtingo gylio reljefas, imituojantis mechaninį įspaudą.

Šaltiniai

Nuorodos 

 Lietuvos valstybiniai kontroliniai prabos ženklai 
 Vienos konvencijos bendrasis kontrolės ženklas 
 Tauriųjų metalų prabavimas  (iki 1997 m. galioję Lietuvos prabos ženklai)
 ES šalių, turinčių nepriklausomas prabavimo įstaigas, prabavimo ženklai 
 Vardoženklių graviravimas lazeriu

Ženklai
Auksas

nl:Merk (munt)
Konda

Konda () – upė Rusijoje, Tiumenės srityje; Irtyšiaus kairysis intakas. Teka į rytus pelkėta Kondos žemuma (Vakarų Sibiro lygumos dalis).

Didžiausi intakai: Mulymia, Didysis Tapas (kairieji), Kuma (dešinysis). Upė užšąla nuo spalio pabaigos iki balandžio arba gegužės. Laivuojama 744 km nuo žiočių. Prie Kondos įsikūręs Urajaus miestas

Šaltiniai 

Rusijos upės